Arthur Eddington
<s>Artur Edington (; 28. decembar 1882 — 22. novembar 1944) bio je engleski astronom, fizičar i matematičar ranog 20. veka.</s><s>Najviše je doprineo astrofizici.</s><s>Širio je i popularizovao nauku.</s><s>Edingtonova granica, granica luminoznosti zvezda dobila je ime u njegovu čast.</s>

<s>Poznat je po tome što je preveo Ajnštajnovu jednačinu relativnosti na "razumljiv" jezik tako da svako, sa bilo kojim predznanjem, može da je razume.</s><s>Teoriju relativnosti takođe je potvrdio posmatrajući i proučavajući pomračenje Sunca 29. maja 1919. godine.</s>

<s>Biografija</s>

<s>Edington je rođen 28. decembra 1882. godine u Lankaširu.</s><s>Otac Artur Henri (Arthur Henry Dodington) radio je u školi u Lankaširu a zatim postao direktor .</s><s>Umro je 1884. od tifusa koji je tada bio veoma rasprostranjen u Engleskoj.</s><s>Majka Sara En (Sarah Ann Shout) bila je domaćica i podizala decu.</s><s>Imali su veoma male prihode kada je otac umro, pa je Edington bio školovan kući.</s>

<s>Godine 1898, pošao je na univerzitet u Mančesteru gde je studirao fiziku.</s><s>Diplomirao je 1902. kao najbolji u svojoj generaciji.</s><s>Dobio je stipendiju za koledž u Kembridžu gde je studije završio 1905. a zatim počeo da radi na termoelektronskoj emisiji i kao profesor matematike.</s>

<s>Edington je umro od raka 22. novembra 1944.</s><s>Telo mu je kremirano u krematorijumu u Kembridžu, a ostaci se danas nalaze na grobu njegove majke Sare En u Kembridžu.</s>

<s>Astronomija 
U januaru 1906. godine Edington je postao asistent na kraljevskoj opservatoriji u Griniču.</s><s>Detaljno je analizirao paralakse zvezda na osnovu snimaka iz 1900. godine.</s><s>Razvio je novu statističku metodu za računanje paralakse zasnovanu na kretanju dve zvezde u pozadini slike.</s><s>Za to je bio nagrađen od strane Triniti koledža u Kembridžu 1907. godine.</s><s>1914. godine postao je direktor cele opservatorije u Kembridžu nakon što su dva prethodna direktora umrla (jedan od njih bio je sin Čarlsa Darvina)</s>

<s>Takođe, proučavao je strukturu zvezda u teoriji i prvi predložio tok stelarnih procesa.</s><s>1916. pokušao je da objasni cefeide a zatim proširio radove Karla Švarcšilda.</s><s>Dokazao je da je pritisak u zvezdi neophodan kako bi se sprečio kolaps.</s><s>Svoj model je razvio kada se još nisu razumeli procesi fuzije i transformisanja enegije u zvezdama.</s><s>Svejedno, uspeo je da uzračuna temperaturu, pritisak i gustinu bilo koje tačke u unutrašnjosti zvezde.</s><s>1924. godine dokazao je povezanost između mase i luminoznosti zvezde.</s>

<s>Godine 1930, počeo je da se bavi kvantnom mehanikom i fizikom degenerisanog gasa kako bi opisao patuljaste zvezde.</s>

<s>Kosmologija 
Edington se takođe bavio i kosmologijom.</s><s>Učestvovao je u razvijanju prvih modela kosmologije.</s><s>Istaživao je mogućnosti skupljanja i širenja svemira, kao i "spiralne nebule" (tada se nije znalo da su to spiralne galaksije).</s><s>Koncentrisao se na "kosmološku konstantu" jer je za njega ona bila glavna uloga u širenju svemira.</s>

<s>Relativnost 
Za vreme Prog svetskog rata, Edington je izučavao Ajnštajnovu teoriju relativnosti.</s><s>Bio je jedan od retkih koji je imao dovoljno znanje da je razume.</s><s>1919. posmatrao je pomračenje Sunca zajedno sa još jednim kolegom Frenkom Dajsonom kako bi testirali Ajnštajnovu teoriju.</s><s>Merili su deflekciju svetlosti od strane Sunčevog gravitacionog polja.</s><s>Kada je objavio rezultate svog eksperimenta, to je privuklo pažnju fizičarima širom Engleske.</s>

<s>Posle rata, Edington je otputovao na ostrvo blizu Afrike kako bi snimio pomračenje 29. maja 1919.</s><s>Snimao je zvezde oko Sunca.</s><s>Po teoriji relativnosti, zvezde bi trebalo da se vide pomaknuto zato što Sunčevo gravitaciono polje "savija" njihove svetlosne zrake.</s><s>Ovaj efekat primetan je samo u toku pomračenja, jer je inače Sunčeva luminoznost prevelika i zaklanja zvezde.</s><s>Tako je potvrdio teoriju relativnosti.</s><s>O tome su pisale sve novine na svetu i privuklo je pažnju ne samo fizičara već i civila.</s><s>Zato je Edington godinu dana kasnije počep da popularizuje nauku, a posebno teoriju relativnosti.</s>

<s>Držao je predavanja na mnogim fakultetima o svojim radovima i doprinosima fizici.</s><s>Znao je veoma dobro da objasni naučne izraze i po tome je bio poznat.</s>

<s>Dodatna literatura 
 Durham, Ian T., "Eddington & Uncertainty".</s><s>Physics in Perspective (September – December).</s><s>Arxiv, History of Physics.</s><s>Lecchini, Stefano, " How Dwarfs Became Giants.</s><s>The Discovery of the Mass-Luminosity Relation".</s><s>Bern Studies in the History and Philosophy of Science, pp.</s><s>224 (2007).</s><s>Stanley, Matthew.</s><s>"An Expedition to Heal the Wounds of War: The 1919 Eclipse Expedition and Eddington as Quaker Adventurer." Isis 94 (2003): 57–89.</s><s>Stanley, Matthew.</s><s>"So Simple a Thing as a Star: Jeans, Eddington, and the Growth of Astrophysical Phenomenology" in British Journal for the History of Science, 2007, 40: 53-82.</s>

<s>Izvori</s>

<s>Bibliografija A. Edingtona
 Edingtonovi radovi
 biografija A. Edingtona</s>

<s>Rođeni 1882.</s><s>Umrli 1944.</s><s>Britanski astronomi
Engleski fizičari
Engleski matematičari
Članovi Kraljevskog društva</s>

